als_Latn dik_Latn sag_Latn
Hapja e dosjeve të Sigurimit të Shtetit dhe të SHIK-ut famëkeq të Sali Berishës do të zhgënjejë shumëkënd, që ka pritshmëri të mëdha dhe kureshtje të përndezur për këtë proces.
Një ish-punonjës i ambasadës shqiptare në Belgjikë, para se Sali Berisha të rrëzohej nga pushteti në ’97, ka vjerdhur 73 dosje, me informacione të rëndësishme për politikanët shqiptarë, bashkëpunëtorë të UDB dhe shërbimeve të tjera të huaja. Vjedhja dhe zhdukja e disketave nga një person, tashmë i identifikuar, ngre dyshime të mëdha rreth Sali Berishës, pasi ngjarja ka ndodhur gjatë sundimit të tij të parë.
Ngjarja konfirmohet nga Viron Bezhani, biri i Nazif Bezhanit, kryetarit të komisionit të famshëm për verifikimin e zyrtarëve të lartë në raport me Sigurimin e Shtetit dhe të shkuarën komuniste. Për shkak të pozicionit të babait, të bisedave me të dhe aksesit tek dosjet, Viron Bezhani ka informacion rreth përmbajtjes së dosjeve të Sigurimit të Shtetit dhe ruajtjes fizike të tyre.
Gjatë një reagimi për gazetën SOT, Viron Bezhani thekson se lista me spiunët e UDB dhe të agjenturave të tjera është zhdukur. Ai jep të dhënat rreth informacionit të zhdukur dhe personave të implikuar.“Unë di që komisioni punoi 5 vjet dhe largoi nga detyra 104 funksionarë të lartë nga 400 mijë shqiptarë që punuan për Sigurimin e Shtetit.
Di që babai ka bërë një denoncim në prokurori për vjedhjen e disketave, të cilat janë shitur dhe personi i dyshuar për grabitje është larguar nga Shqipëria menjëherë pas zhdukjes së disketave dhe jeton me sa mbaj mend në Belgjikë, ku ka qenë dhe punonjës i ambasadës tonë në Belgjikë dhe jeton në kushte shumë të mira andej. Nga 73 disqe që janë vjedhur, 56 kanë qenë me informacione që përfshinin politikanë dhe pushtetarë të lartë si agjentë të shërbimeve të huaja. Përveç disqeve, janë zhdukur dhe dosje me informacione të shërbimit sekret, njëkohësisht është vjedhur dhe truri i skeduar i arkivës së SHIK dhe listat me emrat e bashkëpunëtorëve të UDB në Shqipëri. Vjedhja e tyre u zbulua në pranverën e vitit ‘97”, ka deklaruar ai.
Hapja e dosjeve Viron Bezhani thekson se hapja e dosjeve nuk do të sjellë asgjë. Sipas tij, do të preken vetëm disa njerëz, të cilët nuk kanë pasur mundësi për të zhdukur dosjen e tyre. “Me dosjet kanë bërë çfarë kanë dashur, ku një pjesë e mirë janë zhdukur. Kështu që dosjet edhe sikur të hapen do të dëmtohen vetëm disa njerëz, do bëhet vetëm zhurmë dhe nuk do arrihet asgjë dhe çështja më e rëndësishme nuk ka asnjë vlerë për kombin, pasi mëkatarët e rinj që kanë udhëhequr shtetin që nga viti ’92, janë shumë më të rrezikshëm për kombin shqiptar, pasi kanë arritur të fusin kanabis sativa, të bëjnë fabrika për përpunimin e drogës, ta kthejnë detin Adriatik në detin e korrupsionit, të ndërtojnë vilat dhe gradaçelat më të bukura në vendet e Shqipërisë etj.
Mjafton të bëni një analizë se çfarë është bërë me Shqipërinë që nga viti ‘92 për të kuptuar se mëkatarët e rinj janë shumë më të këqij se ato të komunizmit”, tha ai.
Për dosjet dhe dekorimet
“Këto amendamente jo vetëm që nuk u pranuan, por as nuk u diskutuan në Parlament dhe qëllimi kuptohet. Për këtë arsye, unë mendoj që debati për dosjet është pa arsye dhe i padobishëm. Synohet për të krijuar tymnajë dhe për të larguar vëmendjen nga problematikat në vend. Unë mendoj se edhe zvarritja e komisionit ka qëllimin e saj.
Për sa i parket pikës së dekorimit të ish-bashkëpunëtorëve të Sigurimit të Shtetit, mendoj se dekorimet të mos jepen për arsye politike, por çdo person që dekorohet duhet t’i nënshtrohet një kontrolli të imët, pasi mbaj mend që ka pasur shumë problematika të tilla në lidhje me personat që kanë bërë krime dhe janë dekoruar. Për mua ky është një krim i dytë. Çdo dekorim duhet t’i nënshtrohet ligjit”.
more recommended stories
-
Shqiptarët në Mal të Zi/ Tirana zyrtare e Prishtina nuk e kanë ngritur kurrë zërin për ne!
Kryetari i Komunës së Ulqinit, Nazif.
-
Plehrat “kaplojnë” hyrjen e shtëpisë, kryetari i bashkisë bën sehir, nuk merr asnjë masë
Vetëm 15 metra nga hyrja qendrore.
-
Takimi 90 minutësh Basha-Kryemadhi/ Dalin detajet e aksionit opozitar PD-LSI
Kreu i opozitës Lulzim Basha priti.
-
Të marrësh leje për të folur/ Partia Socialiste me Kod Etike, kur nuk flitet në publik
Rregulla strikte janë vendosur dhe.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn